Приложение № 2 към чл. 6

(Изм. - ДВ, бр. 3 от 2006 г., изм. и доп. - ДВ, бр. 3 от 2011 г., изм. и доп. - ДВ, бр. 12 от 2016 г., в сила от 12.02.2016 г., изм. - ДВ, бр. 3 от 2018 г., изм. - ДВ, бр. 31 от 2019 г., в сила от 12.04.2019 г.)

Информация за преценяване на необходимостта от ОВОС

I. Информация за контакт с възложителя:

1. Име, постоянен адрес, търговско наименование и седалище.

Район „Източен“ Община Пловдив, гр. Пловдив, бул. „Шести септември“ №274

II. Резюме на инвестиционното предложение:

Изграждане на тръбен кладенец за водовземане от подземни води в ПИ с идентификатор 56784.528.348 по КККР на гр. Пловдив, с цел напояване на зелени площи.

1. Характеристики на инвестиционното предложение:

а) размер, засегната площ, параметри, мащабност, обем, производителност, обхват, оформление на инвестиционното предложение в неговата цялост;

Инвестиционното предложение е ново. Проектният тръбен кладенец в УПИ II - комплекно застрояване и нови гаражи с трафопост, кв. 12 и 13-стари по действащия регулационен план на кв. "Първа Каменица" е с дъбочина 20 m и попада в подземно водно тяло с код BG3G000000Q013 „Порови води в Кватернер - Горнотракийска низина”. За осигуряване на необходимите количества вода за напояване на приблизително 8 972 m2 тревна, храстова и дървесна растителност ще бъдат необходими годишно до 21 533 m3 вода.Цел на водовземането съгласно Тарифа за таксите за водовземане, за ползване на воден обект и за замърсяване: "водоснабдяване за други цели".

За измерване на консумираните водни количества ще бъде монтиран водомерен възел с водомер и помпа със съответно Q (дебит), осигуряващ предвидения максималния дебит на черпене от ТК.

Инвестиционото предложение предвижда ново строителство на тръбен кладенец.

Площадката на обекта има осигурен транспортен достъп. На следващ етап се предвижда изграждане на поливна система.

б) взаимовръзка и кумулиране с други съществуващи и/или одобрени инвестиционни предложения;

Районът на водовземане попада в границите на кватернерно водно тяло, което е най-водообилния подземен воден обект в Горнотракийската низина.

в) използване на природни ресурси по време на строителството и експлоатацията на земните недра, почвите, водите и на биологичното разнообразие;

Дейността изграждане на ТК изисква използване на ≈ 2 м3 вода. Същата се осигурява от цистерна.

Експлоатацията на ТК е свързана с водовземане от подземни води в количество 21 533 m3 /год

г) генериране на отпадъци - видове, количества и начин на третиране, и отпадъчни води;

Шламът, получен при сондирането ще се събира в яма, която след приключване на сондажните работи ще бъде използвана за заравняване на терена.

Шламът представлява смес от глина, земни и скални маси, сходни на изкопните земни маси.

При водовземане не се очаква генериране на отпадъци.

След сондирането се провеждат опитно-филтрационните работи, като подземните води ще се отвеждат в шахта от градската канализация.

По време на експлоатация, подземната вода ще се ползва за напояване на зелени площи за широко обществено ползване.

д) замърсяване и вредно въздействие; дискомфорт на околната среда;

Мерките за намаляване на отрицателното въздействие върху околната среда са свързани преди всичко с прецизиране на технологията за изграждане на тръбния кладенец. Ще бъдат взети всички мерки за недопускане на разливи на ГСМ, от сондата и транспортните средства в околните терени. След приключване на сондирането, теренът ще бъде рекултивиран.

е) риск от големи аварии и/или бедствия, които са свързани с инвестиционното предложение;

По време на сондирането на тръбния кладенец, рискът от инциденти е само за работниците при неспазване на изискванията по охрана на труда. Не съществува риск от инциденти за населението и околната среда.

От експлоатацията на инвестиционното предложение не съществува риск от аварии и инциденти по отношение на околната среда.

ж) рисковете за човешкото здраве поради неблагоприятно въздействие върху факторите на жизнената среда по смисъла на § 1, т. 12 от допълнителните разпоредби на Закона за здравето.

Характерът на инвестиционното предложение не предполага отделяне на вредности и замърсяване на околната среда. По време на сондирането ще се предизвика известно натоварване и дискомфорт на околната среда, свързано с минимално повишаване нивото на шума в района на площадката на обекта. То ще бъде минимално и кратко по продължителност, локализирано само в рамките на работната площадка и няма да предизвика въздействие върху хората в съседните имоти, растителния и животински свят в района на обекта.

По време на експлоатацията на тръбния кладенец не се очаква замърсяване и дискомфорт на околната среда.

2. Местоположение на площадката, включително необходима площ за временни дейности по време на строителството.

Тръбният кладенец (ТК) се предвижда да бъде изграден в ПИ с идентификатор 56784.528.348 по КККР на гр. Пловдив, район „Източен“, Община Пловдив, Област Пловдив.

3. Описание на основните процеси (по проспектни данни), капацитет, включително на съоръженията, в които се очаква да са налични опасни вещества от приложение № 3 към ЗООС.

Необходим годишен воден обем – 21 533 m3/год. Необходимите среднодневни водни количества за поливане при максимална натовареност са 59 m3/ден.

Дълбочина на проектния кладенец – 20 m.

4. Схема на нова или промяна на съществуваща пътна инфраструктура.

Ще се ползва съществуваща инфраструктура и не е необходимо изграждане на нова техническа инфраструктура.

5. Програма за дейностите, включително за строителство, експлоатация и фазите на закриване, възстановяване и последващо използване.

- Решение за преценка необходимостта от извършване на ОВОС, издадено от РИОСВ - Пловдив;

- Разрешително за водовземане от подземни води чрез нови водовземни съоръженя, издадено от Басейнова дирекция „Източнобеломорски район“;

- Извършване на строителството и оборудване на съоръжението в съответствие с издаденото разрешително по ЗВ;

- Извършване на необходимия мониторинг и изготвяне на документация за приемане на съоръжението в съответствие с Наредба №1/10.10.2007 г. за проучване, ползване и опапзване на подземните води;

- Експлоатация на съоръжението не предполага замърсяване на околната среда, като към момента не се предвижда преустановяване на експлоатацията. При необходимост от преустановяване използването на тръбния кладенец, то същото ще се извърши съгласно разпоредбите на Закона за водите и Наредба №1/10.10.2007 г.

6. Предлагани методи за строителство.

Изпълнението на строителните и монтажни работи за изграждане на търговския център ще бъде ръчно и механизирано.

Ще се използват съвременни методи на строителство и технологии, отговарящи напълно на европейското и българското законодателство.

Предвижда се сондажните работи да бъдат изпълнени със сондажна машина „УРБ 2,5“ с глинеста промивка. Сондирането де се извърши роторно с „права“ циркулация на промивната течност. Проектната дълбочина на тръбния кладенец е 20 m. За режещ инструмент да се изпълзва пикобур с диаметър на ребрата ∅ 500 mm като след прокарване на кладенеца и установяване на водоносните пластове ще бъде спусната следната експлоатационна колона:

* 0,00-7,50 m – плътна PVC тръба ∅ 160 mm
* 7,50-13,00 m – филтри PVC ∅ 160 mm
* 13,00-14,50 m – плътна PVC тръба ∅ 160 mm
* 14,50-19,00 m – филтри PVC ∅ 160 mm
* 19,00-20,00 m – плътна PVC тръба ∅ 160 mm

На устието на тръбния кладенец ще се изгради бетонова водомерна шахта, в която ще се монтира оборудването за експлоатация и мониторинг.

За инсталационната и технологична обезпеченост на обекта ще се ползват стандартизирани строителни материали. След прокарване на кладенеца и установяване на водонсните пластове в него ще бъде спусната експлоатационната колона. Прогнозно при сондирането ще бъдат преминати отложения с кватернерна възраст. Водовземната част на кладенеца, представена от прорезни PVC филтри, ще бъде разположена срещу преминатите и установени перспективни водоносни пластове. В интервала от 0.0 m до 3,0 m се проектира да бъде изпълнена циментов тампонаж, а от 3,0 m до 20 m в задтръбното пространство ще бъде положена гравийна засипка от промит речен чакъл.

Предвидените за влагане в строителството материали ще бъдат традиционни, съпроводени с изискуемите декларации за експлоатационни показатели, сертификати за качество на вложените материали, конструкции и детайли.

7. Доказване на необходимостта от инвестиционното предложение.

Изграждането на ново водовземно съоръжение ще осигури трайно решение за поддържане на зелените площи в района и пряко ще допринесе за подобряване качеството на атмосферния въздух.

8. План, карти и снимки, показващи границите на инвестиционното предложение, даващи информация за физическите, природните и антропогенните характеристики, както и за разположените в близост елементи от Националната екологична мрежа и най-близко разположените обекти, подлежащи на здравна защита, и отстоянията до тях.

Инвестиционното предложение ще се осъществи в ПИ с идентификатор 56784.528.348 по КККР на гр. Пловдив, община Пловдив, област Пловдив, на територията на район „Източен“. Координати на проектния тръбен кладенец в координатна система 2005 г.:

X 4667258.054 Y 439302.064 H 157.49

Географски координати В 42° 08' 17.653'' L 24° 45' 56.750''

Собственост: Частна общинска собственост АЧОС №421/1999г.

Имотът, в който се предвижда да се реализира инвестиционното предложение не попада в границите на защитени зони от мрежата НАТУРА 2000 и в защитени територии, съгласно Закона за защитените територии. Най-близо до местоположението на предвиденото за реализиране инвестиционно предложение е защитена зона: BG0000578 „Река Марица” за опазване на природните местообитания и на дивата флора и фауна, приета от МС с Решение №122/02.03.2007 г. (ДВ бр.21/2007 г.).

9. Съществуващо земеползване по границите на площадката или трасето на инвестиционното предложение.

Реализацията на инвестиционното предложение няма да внесе изменение на традиционното земеползване в района и то ще се осъществява съгласно одобрената КК на гр. Пловдив. От дейността при изграждането и експлоатацията на тръбния кладенец не се очаква замърсяване на почвите в съседните имоти.

10. Чувствителни територии, в т.ч. чувствителни зони, уязвими зони, защитени зони, санитарно-охранителни зони около водоизточниците и съоръженията за питейно-битово водоснабдяване и около водоизточниците на минерални води, използвани за лечебни, профилактични, питейни и хигиенни нужди и др.; Национална екологична мрежа.

В границите на площадката на обекта и в непосредствена близост до нея няма обявени защитени природни територии по смисъла на ЗЗТ. Тя не попада в защитени зони по Натура 2000. Най-близката защитена зона е „Река Марица” (BG0000578). Не се засягат санитарно-охранителни зони (СОЗ) на питейни, минерални и други водоизточници.

Не се очаква неблагоприятно въздействие върху здравето на хората в района. Няма потенциално засегнато население и територии, зони и обекти със специфичен хигиенно-охранителен статус.

11. Други дейности, свързани с инвестиционното предложение (например добив на строителни материали, нов водопровод, добив или пренасяне на енергия, жилищно строителство).

Не се предвиждат други дейности, освен описаните.

12. Необходимост от други разрешителни, свързани с инвестиционното предложение.

За реализация на инвестиционното предложение са необходими:

* Разрешително за водовземане от подземни води чрез нови съоръжения на тръбен кладенец, съгласно изискванията на Закона за водите.

III. Местоположение на инвестиционното предложение, което може да окаже отрицателно въздействие върху нестабилните екологични характеристики на географските райони, поради което тези характеристики трябва да се вземат под внимание, и по-конкретно:

1. съществуващо и одобрено земеползване;

2. мочурища, крайречни области, речни устия;

3. крайбрежни зони и морска околна среда;

4. планински и горски райони;

5. защитени със закон територии;

6. засегнати елементи от Националната екологична мрежа;

7. ландшафт и обекти с историческа, културна или археологическа стойност;

8. територии и/или зони и обекти със специфичен санитарен статут или подлежащи на здравна защита.

Реализацията на инвестиционното намерение не предполага отрицателно въздействие в района, в т.ч. изброените по-горе характеристики.

IV. Тип и характеристики на потенциалното въздействие върху околната среда, като се вземат предвид вероятните значителни последици за околната среда вследствие на реализацията на инвестиционното предложение:

1. Въздействие върху населението и човешкото здраве, материалните активи, културното наследство, въздуха, водата, почвата, земните недра, ландшафта, климата, биологичното разнообразие и неговите елементи и защитените територии.

Атмосферния въздух – По време на строителството: Очакват се емисии от: прах - при безядковото сондиране – неорганизиран точков източник; газообразни органични и неорганични емисии от работата на двигателя на МПС, на което е монтирана автосондовата апаратура – неорганизиран точков източник. Определянето на количеството на прах от неорганизиран източник не е регламентирано и не може да се прогнозира достатъчно пълно поради липса на подходящи методи. То е в пряка зависимост от метеорологичните условия, прилаганата технология, влажност на въздуха, почвите. При експлоатацията – Благоприятно въздействие подобряване КАВ, поради поддържане на зелените площи потенциални източници на прах.

Водата – По време на експлоатация: Не се засяга съществено съществуващото положение на подземните води. Експлоатацията на кладенеца с дебит равен на проектния средноденонощен дебит няма да се отрази негативно върху режима на водовземане на съществуващите в района водоизточници.

Шум - Под въздействие на шума са главно водачите на автосондата, при нива около горните стойности за предприемане на действие - 86 dВ(А) при експозиция сумарно 50-60 % от работното време. Подобни са въздействията на шум върху работещите край стационарната машина. Въздействието, което се очаква е от шума на сондата, с която се работи.

Вибрации - На вибрации, предавани на цялото тяло са изложени водачите на сондата използвана на обекта при сондирането.

Земеползването – земеползването в съседните имоти не се засяга;

Материалните активи – не се засягат материални активи на други собственици;

Почвата – почвите на площадката не се засягат съществено;

Земните недра – не се засягат;

Ландшафта – Не се променя. Ще се подобри поддържането на фитосанитарното състояние на съществуващата растителност, както и ще се създаде възможност за внасяне на нова растителност.;

Природните обекти – не се засягат;

Минералното разнообразие – не се засяга;

Биологичното разнообразие и неговите елементи – флората и фауната не се засягат, липсват местообитания на редки и защитени видове;

Защитените територии на единични и групови недвижими културни ценности – не се засягат;

Очакваното въздействие от естествени и антропогенни вещества и процеси – не се очаква въздействие;

Отпадъци и техните местонахождения - По време на сондирането ще бъде съхраняван на място и след приключване на дейностите терена ще бъде почистен. Не се очаква образуване на производствени и опасни отпадъци. В случай на генериране на битови отпадъци ще се използва изградената общинска система за събиране и извозване на битови отпадъци. По време на експлоатацията на тръбния кладенец не се очаква образуване на отпадъци.

Рискови енергийни източници – радиации – няма;

Генетично модифицирани организми – неприложимо.

1. Въздействие върху елементи от Националната екологична мрежа, включително на разположените в близост до инвестиционното предложение.

Площадката на обекта не попада в границите на защитени територии и защитени зони. Не се очаква въздействие от страна на реализиране на инвестиционно предложение върху елементите на Националната екологична мрежа „НАТУРА 2000“. Най-близката защитена зона BG0000578 „Река Марица“ е на разстояние 1 780 m. (Приложение 1)

1. Очакваните последици, произтичащи от уязвимостта на инвестиционното предложение от риск от големи аварии и/или бедствия.

Не съществува риск от инциденти за населението и околната среда.

1. Вид и естество на въздействието (пряко, непряко, вторично, кумулативно, краткотрайно, средно- и дълготрайно, постоянно и временно, положително и отрицателно).

Атмосферния въздух – По време на строителство: пряко, краткотрайно, неутрално. По време на експлоатация: пряко, дълготрайно, постоянно, положително;

Водата – По време на строителство: няма въздействие. По време на експлоатация: пряко, кумулативно, средно- трайно, постоянно, неутрално;

Шум - По време на строителство: пряко, краткотрайно, неутрално. По време на експлоатация: няма въздействие;

Хората и тяхното здраве – По време на строителство: пряко, краткотрайно, неутрално. По време на експлоатация: пряко, дълготрайно, постоянно, положително;

Почвата – По време на строителство: пряко, дълготрайно, отрицателно. По време на експлоатация: пряко, дълготрайно, постоянно, само в мястото на изграждане;

Ландшафта – непряко, дълготрайно, положително.

1. Степен и пространствен обхват на въздействието - географски район; засегнато население; населени места (наименование, вид - град, село, курортно селище, брой на населението, което е вероятно да бъде засегнато, и др.).

Спецификата на целта на изграждане на тръбният кладенец няма да окаже отрицателно екологично отношение спрямо урбанизирана територия. Очаква се подобряване на екологичната среда. Териториалният обхват на въздействие в резултат на изграждането на водовземното съоръжение е определено ограничен и локален в рамките на имота.

Не се засягат санитарно-охранителни зони на водоизточници или съоръжение за питейно-битови води.

Количеството на подземна вода няма да засегне регенеративната способност на природните ресурси в района.

1. Вероятност, интензивност, комплексност на въздействието.

Атмосферния въздух – По време на строителство: малко вероятно с ниска интензивност. По време на експлоатация: има вероятност косвено да повлияе положително върху качеството на въздуха;

Водите – По време на строителство: няма въздействие. По време на експлоатация: Обосновка за водовземане на подземни води чрез нов тръбен кладенец показва, че експлоатацията на кладенеца с дебит равен на проектния средноденонощен дебит няма да се отрази негативно върху режима на водовземане на съществуващите в района водоизточници;

Шум - По време на строителство: пряко, с ниска интензивност. По време на експлоатация: няма въздействие;

Отпадъци - Не се очаква замърсяване както на територията на площадката на тръбният кладенец, така и в района;

Хората и тяхното здраве – По време на строителство: ниска вероятност, но при спазване на инструкциите за безопасност не се очаква въздействие. По време на експлоатация: вероятността да повлияе косвено положително върху хората е висока;

Почвата – По време на строителство: висока вероятност и интензивност, но само в рамките на сондиране. По време на експлоатация: няма въздействие;

Ландшафта – По време на строителство: висока вероятност и интензивност, но само в рамките на сондиране. По време на експлоатация: висока вероятност и интензивност – създават се предпоставки за поддържане на растителността.

1. Очакваното настъпване, продължителността, честотата и обратимостта на въздействието.

Въздействие върху компонент “атмосферен въздух”: По време на изграждане е краткотрайно и обратимо с продължителност – докато трае изграждането на водовземното съоръжение.

Въздействие върху атмосферния въздух на инвестиционното предложение по време на експлоатацията му се оценява като положително - дългосрочно, периодично и необратимо.

Въздействието върху компонент “подземни води”: По време на изграждане въздействието се оценява като краткотрайно, непериодично и необратимо. По време на експлоатацията въздействието се оценява като продължително, обратимо и периодично.

Въздействие на фактор “отпадъци” върху околната среда: По време на изграждане е периодично, краткотрайно и обратимо с продължителност – докато трае изграждането на водовземното съоръжение. По време на експлоатацията се оценява, че ТК не е източник на генериране на отпадъци.

Въздействие върху компонент “шум”: По време на изграждане е периодично, краткотрайно и обратимо с продължителност – докато трае изграждането на водовземното съоръжение.

По време на експлоатацията, водовземането се оценява че не е източник на шум и вибрации.

Според възможностите за регулиране на интензитета на антропогенното въздействие, то се определя като управляемо.

1. Комбинирането с въздействия на други съществуващи и/или одобрени инвестиционни предложения.

В обосновката за водовземане на подземни води чрез ново водовземно съоръжение е разгледано въздействието върху подземните води, съобразно съществуващите водовземни съоръжения и наличните ресурси.

1. Възможността за ефективно намаляване на въздействията.

От реализацията на инвестиционното предложение не се очакват съществени отрицателни въздействия по отношение компонентите на околната среда и здравето на хората.

10. Трансграничен характер на въздействието.

Няма

11. Мерки, които е необходимо да се включат в инвестиционното предложение, свързани с избягване, предотвратяване, намаляване или компенсиране на предполагаемите значителни отрицателни въздействия върху околната среда и човешкото здраве.

|  |  |  |  |
| --- | --- | --- | --- |
| **№** | **Мерки** | **Период (фаза) на изпълнение** | **Резултат** |
| 1 | **Атмосферен въздух** | | |
| 1.1 | Да се поддържа в изправност автосондовата апаратура. Двигателите с вътрешно горене на МПС, на което е монтирано пробивното устройство да се поддържа в изправност за да не се допуска увеличаването на емисите на вредни вещества от аспуховите газове. | СМР | Опазване на въздуха и здравето на работещите и населението в района на извършване на сондажните работи. Намаляване на вредните газове в атмосферата и свеждане до минимум негативното влияние върху атмoсферния въздух в района. |
| 1.2. | Уплътняване на работния режим на автосондовата апаратура и недопускане работа на двигателите извън работен режим и др. | СМР | Намаляване на вредните газове в атмосферата. Опазване на въздуха и здравето на работещите и населението в района. |
| 2. | **Повърхностни и подземни води** | | |
| 2.1 | Затръбяването на тръбният кладенец да се изпълни с PVC тръби, специални за изграждане на водовземни съоръжение. | С | Опазване на почви и подземните води от замърсяване. |
| 2.2 | Спазване на всички условия определени в разрешително за водовземане от подземни води от Басейнова дирекция - ИБР | СМР, Е | Опазване на подземни води от замърсяване |
| 2.3 | Да не се допуска замърсяване на водите в периода на сондирането и експлоатация на водовземното съоръжение. | СМР, Е | Свеждане до минимално въздействие на обекта върху водите. |
| 3. | **Земни недра** | | |
| 3.1 | Инженерно- геоложки и хидрогеоложки проучвания и изследвания да се извършат в съответсвие с хидрогеоложката обосновка за водовземане | П | Получаване на данни за обосновани проектни решения за опазване на земните недра и подземните води. |
| 4. | **Земи и почви** | | |
| 4.1 | Отнетият хумус да се складира и след приключване на сондажните работи да се връща за рекултивация. Хумусът, да бъде складиран отделно от другите земни маси | П, СМР | Запазване на почвения слой. |
| 4.2 | Използване на част от изкопаната пръст за обратен насип за изградените временни утайници. | П,СМР | Рекултивация на нарушените терени |
| 4.3 | Озеленяване на свободните пространства. | П,СМР | Възстановяване на зелените пространства. |
| 5. | **Биоразнообразие. Защитени територии.** | | |
| 5.1 | Максимално запазване на съществуващата растителност. | П,СМР,Е | Свеждане до минимум въздействието на обекта върху биоразнообразието в района. |
| 5.2 | Да се осигури добра поддръжка на зелените площи – тревни и дървесно-храстови групи и масиви около новото водовземно съоръжение. | С, Е | Опазват се земите и почвите и автентичния ландшафт. |
| 5.3 | Целево запазване на съществуващите дървесни видове. | С, Е | Запазване на представителни дървесно-храстови видове |
| 5.4 | Сондажните работи да бъдат извършвани извън периодите на размножаване на фауната (пролетта и първата половина на лятото;) | СМР | Свеждане до минимално въздействие на обекта върху животинския свят в района. |
| 6 | **Ландшафт** | | |
| 6.1 | Подходящо архитектурно оформление на видимата част от съоръжението | П, СМР | Приобщаване към околния ландшафт. |
| 6.2 | След приключване на сондирането да се предприемат мерки за смекчаване на въздействието - възстановяване на нарушените земи и оформяне с растителност там , където е необходимо- терена на свободните площи около съоръжението с цел включване на обекта към околната среда | П, СМР | Приобщаване към околния ландшафт. |
| 7 | **Отпадъци** |  |  |
| 7.1 | Непосредствено след приключване на сондажните работи, отделните участъци за насипване е необходимо да бъдат грижливо почистени | П, СМР, | Опазване на въздуха. Управление на отпадъците. |
| 8. | **Опасни вещества** |  |  |
| 8.1 | Спазване на инструкции за безопасна работа и използване на лични предпазни средства. | СМР, Е | Предотвратяване на здравния риск за работещите на обекта |
| 9. | **Вредни физични фактори - шум, вибрации, др.** | | |
| 9.1. | Използваната механизация да е изправна и да отговаря на всички съвременни технически изисквания,спецификации и норми задължителни за спазване в ЕС. | СМР, Е | Опазване здравето на работещите на обекта и населението в района |
| 9.2 | Използването на шумогенериращите машини само в светлата част на деня, до 17,00 ч. Шумовото въздействие да се сведе до 50 dbA извън района на обекта | СМР, Е | Опазване здравето на работещите на обекта и населението в района. Свеждане до минимум негативното влияние върху птиците в района. |
| 9.3 | Да се гарантира спазването на нормите за шум, излъчван в околната среда, съгласно изискванията на нормативната уредба при експлоатация на обекта. | СМР, Е | Недопускане на високи шумови нива |
| 9.4 | Да се ползват съвременни краткосрочни сондажни технологии и желателно е периодът на извършване на операции със завишено шумово натоварване да не съвпада с периода на гнездене на птиците; | СМР, Е извършване на ремонтни работи. | Опазване на птиците в района |
| 9.5 | По време на строителството за личната безопасност от шумово натоварване на работниците е необходимо използването на лични шумопредпазващи средства; | СМР, Е извършване на ремонтни работи. | Опазване здравето на работниците и населението в района. |
| 10 | **Материално и културно наследство** | | |
| 10.1 | На териториите, където ще се извършват сондажните работи няма данни за наличие на паметници на архитектурното наследство, въпреки това при извършване на строителните работи, ако се открият находки с признаци на паметници на културата, на основание чл. 18 от ЗПКМ работата временно се спира и незабавно се уведомява общината . | СМР, | Опазване паметниците на културата |
| 11 | **Здравна защита и управление на риск** | | |
| 11.1 | Спазване на инструкции за безопасна работа и използване на лични предпазни средства. | СМР, Е | Предотвратяване на здравния риск за работещите на обекта |
| 11.2 | Задължителен инструктаж за работниците от компетентни специалисти | СМР, Е |  |
| 11.3 | Доставяните материали за затръбяване и окомплектоване на обекта с помпен агретат и водоразходомерно устройство трябва да бъдат придружавани от сертификати и инструкции за безопасно приложение. | СМР, Е | Предотвратяване на здравен риск за работещите на обекта. Опазване здравето на работниците |
| 11.4 | Използване на приготвени в бетонови възли бетони и разтвори и машинното им полагане. | С, Е | Предотвратяване на рискове, опазване на въздуха от замърсяване |
| 11.5 | Да не се допускат разливи на нефтопродукти. При случей на разлив да се вземат незабавни мерки за неговото локализиране, отстраняване и транспортиране на подходящи депа. | С, Е | Предотвратяване на рискове. Опазване на почви и подземни води от замърсяване |
|  |  |  |  |

V. Обществен интерес към инвестиционното предложение.

Във връзка с изискванията на чл. 4, ал. 2 на Наредбата за условията и реда за извършване на оценка на въздействието върху околната среда, е изпратено уведомление за инвестиционно предложение до РИОСВ-Пловдив, като същото е поставено на официалната интернет страница на район „Източен“ Община Пловдив и на информационното табло в сградата на района с административен адрес гр. Пловдив, бул. „6-ти септември“ №274 за уведомяване на обществеността.